Ministru kabineta noteikumu projekta

"Par informāciju, kas iekļaujama darbības rezultātu ziņojumā, kuru Korupcijas novēršanas un apkarošanas birojs sniedz Ministru kabinetam un Saeimai" ietekmes izvērtējums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Korupcijas novēršanas un apkarošanas biroja likuma (turpmāk – Likums) 4.panta sestās daļas 4.punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd nav un nekad nav bijis tāds normatīvais akts, kurš noteiktu kārtību un detalizācijas pakāpi, kādā sniedzama informācija Ministru kabinetam un Saeimai par Korupcijas novēršanas un apkarošanas biroja darbības rezultātiem. Taču Likumā noteikts šāds deleģējums Ministru kabinetam noteikt attiecīgu kārtību.  Noteikumu projekts nosaka saturu informācijai, kura sniedzama Ministru kabinetam un Saeimai, to informējot par Korupcijas novēršanas un apkarošanas biroja (turpmāk – Birojs) darbības rezultātiem.  Noteikumos noteikts, ka Birojam jāsniedz sekojoša informācija:  Biroja darbības vispārīgs raksturojums (Biroja juridiskais statuss, funkcijas, prioritātes un galvenie darbības virzieni);  Informācija par sabiedrības līdzdalību; Biroja darbības rezultāti korupcijas apkarošanā (darbības virzieni, prioritātes, kriminālprocesu un resorisko pārbaužu virzība);  Biroja darbības rezultāti korupcijas novēršanā; Politisko partiju (organizāciju) finansēšanas noteikumu izpildes kontrolē; Valsts amatpersonu darbības kontrolē; Biroja personālpolitikā un iekšējā kontrolē; Biroja darbības stratēģijas izpilde; Biroja budžeta līdzekļu izlietojums un nākošā gada prioritātes.  Detalizācijas pakāpe noteikta atbilstoši tam, kā Birojs līdz šim ir sniedzis visaptverošu informāciju (pārskatu) par tā darbību divas reizes gadā. Laika gaitā, sniedzot šo informāciju, bet iztiekot bez noteikta regulējuma, zināmas parašu tiesības tomēr ir izveidojies, kas faktiski ar šiem noteikumiem tiek nostiprināts konkrētā normatīvajā aktā. Līdz šim praksē ir pierādījies, ka gan Ministru kabinets, gan Saeima ar šāda veida un apjoma informāciju, ko Birojs ir sniedzis līdz šim, ir gandarīti. Līdz ar to uzskatām, ka šo informāciju nevajadzētu būtiski mainīt, paplašinot vai sašaurinot. |
| 3. | Projekta izstrādē iesaistītās institūcijas | Korupcijas novēršanas un apkarošanas birojs |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | KNAB, Ministru kabinets, Saeima un visa sabiedrība. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |  |
| --- | --- | --- | --- |
| **VII. Tiesību akta projekta izpildes nodrošināšana un tās ietekme uz institūcijā** | | | |
| 1. | Projekta izpildē iesaistītās institūcijas | | Korupcijas novēršanas un apkarošanas birojs. |
| 2. | | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros. |
| 3. | | Cita informācija | Nav. |

Anotācijas III, IV, V un VI sadaļa – projekts šīs jomas neskar.

Ministru prezidents M.Kučinskis

Vizē:

KNAB priekšnieka p.i. I.Jurča

2016.07.22. 10:25

427

Strīķeris 67356168

alvils.strikeris@knab.gov.lv